Hiirenohra

Hiirenohra (Hordeum murinum) on yksivuotinen heinälaji ohrien suvussa. Sitä esiintyy Euroopassa. Hiirenohra kasvaa enintään 20 senttimetriä korkeaksi. Sen kerrannaistähkä on ohut, kolmesta kahdeksaan senttimetriä pitkä. Osassa tähkylöistä kaleiden laidat ovat pitkäkarvaisia. Samannäköisellä pelto-ohralla kaleet ovat kaljulaitaisia ja vihneet pidempiä kuin hiirenohralla.

Lähteet 
 Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

Viitteet

Aiheesta muualla 
 Suomen Lajitietokeskus: Hiirenohra (Hordeum murinum)
 Kasviatlas 2021: Hiirenohran (Hordeum murinum) levinneisyys Suomessa.
 Den virtuella floran: Vildkorn (Hordeum murinum) 
 ITIS: Hordeum murinum 
 United States Department of Agriculture (USDA): Hordeum murinum 
 Flora of Pakistan: Hordeum murinum 

Ohrat